Ολοκληρώθηκε η σημερινή προπόνηση των ποδοσφαιριστών της ΑΕΚ στα Σπάτα. Ο Ντμίτρο Τσιγκρίνσκι ακολούθησε ατομικό πρόγραμμα εκγύμνασης. Ο Τάσος Μπακασέτας υποβλήθηκε σε μαγνητική τομογραφία, τα αποτελέσματα της οποίας έδειξαν διάστρεμμα δευτέρου βαθμού στην αριστερή ποδοκνημική. Οι υπόλοιποι παίκτες της ομάδας προπονήθηκαν κανονικά.



Έπειτα από το τέλος του προγράμματος ο Μανόλο Χιμένεθ ανακοίνωσε τις επιλογές του για την αποστολή του αυριανού (21.30) ημιτελικού Κυπέλλου με τη Λαμία στο ΟΑΚΑ. Σε αυτήν βρίσκονται οι Μπάρκας, Τσιντώτας, Μπακάκης, Οικονόμου, Γκάλο, Τσόσιτς, Χουλτ, Σβάρνας, Μπούσης, Κρίστιτσιτς, Αλμπάνης, Σιμόες, Κλωναρίδης, Μάνταλος, Μπότος, Γιούσης, Άλεφ, Λιβάια, Πόνσε, Μπογέ. Πριν την έναρξη του αγώνα θα αποκλείσει δύο παίκτες ο προπονητής της ΑΕΚ, ενώ υποχρεωτικά στους 18 θα είναι οι δύο από τους Μπούση, Γιούση και Μπότο λόγω κανονισμού κυπέλλου. Για αυτό τον λόγο είναι εκτός εικοσάδας ο Γαλανόπουλος.



